Panteroj

Panteroj (Panthera) estas genro de felisedaj mamuloj. Ĝi enhavas kvin speciojn: la jaguaron, la tigron, la leonon, la leopardon kaj la neĝleopardon. La plej grandaj katoj estas panteroj, kvankam aliaj relative grandaj katoj ekzistas. Unike inter la katoj, ĉiuj panteroj krom la neĝleopardo havas la kapablon muĝi pro anatomia modifo de la formo de la hioida osto.

 Sistematiko 
La genro Panthera estis priskribita kaj nomita en 1816 de Lorenz Oken, kiu inkludis en ĝi ĉiujn makulajn katojn.  Dum la 19-a kaj 20-a jarcentoj, diversaj esploristoj proponis deversajn subspeciojn en ĉiuj specioj. La taksonomo Reginald Innes Pocock multe malpliigis la nombron da subspecioj per revizioj faritaj surbaze de feloj kaj kranioj en la Muzeo pri Natura Historio de Londono. Li reviziis ankaŭ la genran klasifikon, lasante en Panthera nur la tigron (P. tigris), leonon (P. leo), jaguaron (P. onca), kaj leopardon (P. pardus) pro komunaj ecoj de la kranio. Ekde la mezo de la jardeko de 1980, la panteroj estis studataj per genetikaj metodoj, plejparte pere de sangospecimenoj el malliberaj bestoj. La rezultoj dubigis la validecon de multaj leonaj kaj leopardaj subspecioj, ne trovante sufiĉan genetikan malsamecon.  Oni kunigis ĉiujn afrikajn leopardojn sub la nomo P. p. pardus kaj konservis ok subspeciajn nomojn por aziaj leopardaj populacioj. La leono estis lasita kun nur du subspecioj, unu en Okcidenta Afriko, Centra Afriko, kaj Barato, kaj alia en Suda kaj Orienta Afriko.  Ankaŭ genetikaj analizoj montris ke la neĝleopardo (antaŭe Uncia uncia) apartenas al Panthera (P. uncia), klasifiko akceptita de la Ruĝa Listo de IUKN en 2008.

Nigraj panteroj ne estas specio, sed melanisma kolortipo kiu okazas en pluraj specioj, plej ofte la leopardo kaj la jaguaro.

La genro enhavas kvin vivantajn speciojn:Wilson, D. E. & Reeder, D. M. (editors). 2005. Mammal Species of the World. A Taxonomic and Geographic Reference (3rd ed).

 Panthera leo - La leono.
 Panthera pardus - La leopardo.
 Panthera onca - La jaguaro.
 Panthera tigris - La tigro, ekzemple la Bengala tigro.
 Panthera uncia - La neĝleopardo

Inter la formontintaj specioj, estas menciinda

 †Panthera spelaea - La kaverna pantero aŭ kaverna leono (formortinta antaŭ ĉirkaŭ 15 mil jaroj).

Rilato kun homoj
Panteroj ofte implikiĝas en konfliktoj kun homoj kiam ili lernas ĉasi ilin aŭ iliajn malsovaĝajn bestojn. La socia antropologo Tomas Cole citas panterojn kiel modelan ekzemplon de besto kiun la homoj prave timas, sed al kiu ili tamen montras respekton kaj kun kiu ili pene klopodas kunvivi laŭeble sen perforta respondo.Cole, Tomas. 2025. "Can Mosquitoes be Kin? Conservation, Conviviality, and Enmity Among 'Pests' From Myanmar to Singapore". Society & Animals 33(2): 224. 

 Referencoj 



Kategorio:Panteroj
Kategorio:Genroj de mamuloj